﻿ প্রসঙ্গ: আমরা কী ধরনের ডিজিটাল বিশ্ব চাই?_china.com
প্রসঙ্গ: আমরা কী ধরনের ডিজিটাল বিশ্ব চাই?
2018-11-09 15:29:48
পঞ্চম বিশ্ব ইন্টারনেট সম্মেলন চীনের উ চেন শহরে চলছে। তিন দিনের সম্মেলনের মূল প্রতিপাদ্য হচ্ছে: গবেষণা, বিনিময়, ও সংলাপের মাধ্যমে 'পারস্পরিক আস্থার ডিজিটাল বিশ্ব গড়ে তোলা-হাতে হাত রেখে যৌথভাবে ইন্টারনেট কমিউনিটি স্থাপন করা'।
এবার বিশ্ব ইন্টারনেট সম্মেলন আয়োজনের এক সপ্তাহ আগে, নিইউয়র্কের ম্যানহাটন শহরের একটি পত্রিকা বিক্রির স্টোর 'হট ‌ইস্যুতে' পরিণত হয়। পত্রিকা-বিক্রেতা যে পত্রিকা বিক্রি করেন সেগুলো দেখতে আমাদের পরিচিত পত্রিকার মতোই। কিন্তু যদি আপনি মন দিয়ে দেখেন, এসব পত্রিকার বিষয় সত্য নয়। এটি হল 'কলম্বিয়া জার্নালিজম রিভিউ'-র একটি উদ্যোগ। এই পত্রিকা সামাজিক যোগাযোগ মাধ্যমে ছড়িয়ে পড়া জাল নিউজগুলো দিয়ে সাজানো। এর উদ্দেশ্য হচ্ছে, ইন্টারনেটের জাল নিউজ সম্পর্কে মানুষের সচেতনা বাড়ানো।
গত জুন মাস পর্যন্ত বিশ্বে ইন্টারনেট ব্যবহারকারীর সংখ্যা ৫৫ শতাংশ ছাড়িয়ে যায়। এখন প্রায় ৪২০ কোটি মানুষ ইন্টারনেটের মাধ্যমে তথ্য সংগ্রহ করছেন। ইন্টারনেট লোকজনের জ্ঞান অর্জন পদ্ধতি, জীবনযাপনের পদ্ধতি, চিন্তাধারার পদ্ধতিতে অনেক পরিবর্তন ঘটিয়েছে।
ঠিক এই কারণে ইন্টারনেটে প্রচারিত তথ্য আরো গুরুত্বপূর্ণ মনে করা হচ্ছে। কিন্তু সমস্যা হচ্ছে, ইন্টানেটে জাল নিউজ বা তথ্য তুলনামূলকভাবে দ্রুত ছড়িয়ে পড়ে। মানুষ অনেক সময়ই এসব তথ্য বা খবরকে সত্য বলে ধরে নেয়।
ওয়ার্ড ওয়াইড ওয়েবের প্রতিষ্ঠাতা, ব্রিটিশ কম্পিউটার বিজ্ঞানী টিম বের্নার্স লি এ নিয়ে চিন্তিত। ১৯৮৯ সালে তিনি 'মেশ' তথা 'ইন্টারনেট' উদ্ভাবন করেন। ১৯৯০ সালে এর নাম দেওয়া হয় 'ওয়ার্ড ওয়াইড ওয়েব'। তিনি বর্তমানে ইন্টারনেট নিয়ে অনেক হতাশ। তিনি মনে করেন, অল্প কয়েকটি বড় ইন্টারনেট কোম্পানির ক্ষমতা অনেক বেশি এবং ব্যক্তিগত তথ্যের অপপ্রয়োগ বাড়ছে।
তিনি বলেন, “যদি আপনি ভালোবাসার বার্তা টুইটারে দেন, তবে সেটা দ্রুতই আবেদন হারাবে। কিন্তু যদি টুইটারে ঘৃণা প্রকাশ করেন, তবে তা দ্রুত ইন্টারনেটে ছড়িয়ে পড়বে।” তিনি জোর দিয়ে বলেন, ইন্টারনেটে ইতিবাচক বিষয়ের সংখ্যা কমে যাচ্ছে। এটা সাধারণ মানুষের জন্য ইতিবাচক শক্তি যোগাতে ব্যর্থ হচ্ছে। তার মতে, ইন্টারনেটে আরো বেশি ইতিবাচক বিষয় এবং ভালোবাসা প্রচার করা উচিত।